(1)  वि.सं. 2053 ज्येष्ठ शुक्ला दशमी को परम पूज्य महातपस्वी, योगिराज, संयमवयः स्थविर श्री शान्तिविजयजी म.सा. का देवलोक गमन हुआ । हजारों गुरु भक्तों की विशाल उपस्थिति में एवं प. पू. राष्ट्रसन्त जैनाचार्य श्रीमद्विजय जयन्तसेनसूरीश्वरजी म.सा. की शुभनिश्रा में अन्तिम संस्कार हुआ । समाधि मन्दिर बनाने के निर्णय की घोषणा हुई । इस आयोजन में दो आश्चर्य सभी के मुँह पर थे- 

भीषण गर्मी के बावजूद हजारों की संख्या में गुरु भक्तों का आवागमन ।

सैंकड़ों  भँवरों के छत्ते ( मधपुडे ) होते हुए भी अपूर्व शान्ति रही । 

(2)  वि.सं. 2073 वैशाख कृष्णा 5 दि.16-4-2017 रविवार मध्यरात्रि 11.30 को परमपूज्य साहित्य मनीषी प्ररवखक्ता आशुकवि, राष्ट्रसन्त पुण्यसम्राट श्रीमद् विजय जयन्तसेनसूरीश्वरजी म.सा. का देवलोक गमन भाण्डवपुर तीर्थ में हुआ ।

अग्निसंस्कार वैशाख कृष्णा सप्तमी दि. 18-4-2017 मंगलवार मध्यान्ह 12.30 ( विजय मुहूर्त ) में विशालजन मेदिनी की उपस्थिति में हुआ ।

आप श्री के अन्तिम दर्शन करने के लिए भारत के सभी प्रान्तों से विशाल संख्या में अनुमानित लगभग 45 से 50 हजार के बीच गुरु भक्तों का आवागमन हुआ । गुरु शान्तिविजय समाधी मन्दिर के समीप विशाल भू भाग पर आप का देह पंचतत्व में विलीन किया गया । समाधि स्थल पर आरसोपल का शिल्पकला मंडित सुन्दर समाधि मंदिर निर्माण शुरू है ।

आप श्री का शिष्य समुदाय एवं विशाल संख्या में लगभग 200 की संख्या में श्रमण – श्रमणि वृन्द यहाँ उपस्थित था । विशाल शोकसभा हुई जिस में उपस्थित सभी ने नवकारमंत्र जाप कर श्रद्धांजलि अर्पित की । आप श्री के शिष्यरत्न मुनिराज श्री नित्यानन्द विजयजी म.सा. की शुभनिश्रा में गुणानुवाद सभा आयोजित हुई ।

श्री राजेन्द्रसूरी जैन दादावाड़ी
पुण्य भूमि
तीर्थ जीर्णोद्धार
जीर्णोद्धार निर्णय